Tšhata ya Tirelo ya Batlhokofadiwa ba Bosenyi mo Aforika Borwa (Tšhata ya Batlhokofadiwa) ke sediriswa se se botlhokwa mo tsweletsong ya bosiamisi mo bathong botlhe. Thata ya Batlhokofadiwa e dumalana le moono wa Molaotheo wa Aforika Borwa, 1996, Molao 108 wa 1996, le Tlhomamiso ya Ditšhaba tse di Kopaneng ya Ditheo tsa Botlhokwa tsa Bosiamisi jwa Batlhokofadiwa ba Bosenyi le Tirisobotlhaswa ya Dithata, 1985 (GA/RES/40/34).
Fa e sale go tloga ka 1994, le ka kamano le paakanyo ya mokgwa wa ditshwanelo tsa botho, tsepamo e sutisiwa go tswa mo thulaganyong ya bosiamisi jwa kgatelelo le ipusolosetso go ya Bosiamising jwa Paakanyo. Se se botlhokwa thata mo mogopolong wa Bosiamisi jwa Paakanyo ke kamogelo ya bosenyi jaaka tlolomolao kgatlhanong le puso, fela le jaaka kgobatso kgotsa go siamololela motho yo mongwe. Se se dumalana le ponelopele ya Togamaano ya Bosetšhaba ya Thibelo ya Bosenyi e e lebileng thata motlhokofadiwa tebang le thulaganyo tshiamiso ya bosenyi. Maikaelelo-magolo ke go maatlafatsa motlhokofadiwa ka go fitlhelela ditlhokego tsa motlhokofadiwa, e ka tswa e le tse di ka tshwarwang/bonwang kgotsa tsa maikutlo.
Tšhata ya Batlhokofadiwa le tokomane e patagantsweng ya maemo ke didirisiwa tsa botlhokwa tse di tlhalosang le go kitlanya ditshwanelo le ditlamego tse di amanang le ditirelo tsa batlhokofadiwa le bafalodi ba bosenyi mo Aforika Borwa.
Tšhata e dumalana le dikaelo tsa karolo 234 tsa Molaotheo.
Ke na le tumelo e e tletseng gore ka boitlamo le boineelo jwa banni-le-seabe botlhe mo thulaganyong ya tshiamiso ya bosenyi, Tšhata e ya Batlhokofadiwae e tla thusa mo tiragatsong melao e e maleba ka tsela e e leng gore e dira tiro ya yone - go dira gore bosiamisi bo tswele botlhe mosola!